laion/Wikipedia-Exotic huggingface dataset:
বাউফল সরকারি কলেজ

বাউফল সরকারি কলেজ বাংলাদেশের পটুয়াখালী জেলার বাউফল উপজেলার অন্তর্গত একটি সরকারি শিক্ষা প্রতিষ্ঠান। ১৯৬৬ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। কলেজটি ১৯৬৬ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৭০ সালে বি.এ(পাস) কোর্স ও ২০১১ সালে স্নাতক শ্রেনী খোলা হয়। ১ জানুয়ারি ১৯৮০ (1980-01-01) তারিখে কলেজটিকে প্রথম এমপিওভুক্ত করা হয়। বাউফল সরকারি কলেজে তিনটি ভবন আছে।একটি হচ্ছে প্রশাসনিক ভবন,আর দুইটি হচ্ছে একাডেমিক ভবন। একাডেমি ভবন ১ ও একাডেমি ভবন ২ যথাক্রমে ৩ ও ৪ তলা বিশিষ্ট এবং প্রশাসনিক ভবনটি দুই তলা বিশিষ্ট,। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
সরকারি স্বরূপকাঠী কলেজ

সরকারি স্বরূপকাঠী কলেজ বাংলাদেশের পিরোজপুর জেলার নেছারাবাদ উপজেলার অন্তর্গত একটি সরকারি শিক্ষা প্রতিষ্ঠান। ১৯৬৫ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, প্রদান করে। কলেজটি ১৯৬৫ সালে উচ্চ মাধ্যমিক কলেজ হিসেবে প্রতিষ্ঠিত হয়। ২০ জুন ১৯৯৩ (1993-06-20) তারিখে কলেজটিকে প্রথম এমপিওভুক্ত করা হয়। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
সরকারি ইন্দুরকানী কলেজ

সরকারি ইন্দুরকানী কলেজ বাংলাদেশের পিরোজপুর জেলার ইন্দুরকানী উপজেলার অন্তর্গত একটি সরকারি শিক্ষা প্রতিষ্ঠান। ১৯৯৩ সালে প্রতিষ্ঠিত জাতীয় বিশ্ববিদ্যালয়ের অধিভূক্ত কলেজটি উচ্চ মাধ্যমিক সার্টিফিকেট, ডিগ্রি ও কিছু স্নাতক পর্যায়ের সার্টিফিকেট প্রদান করে। ইন্দুরকানী কলেজ নাম নিয়ে ১৯৯৩ সালে উচ্চ মাধ্যমিক কলেজ হিসেবে প্রতিষ্ঠিত হয়, ১৯৯৪-১৯৯৫ শিক্ষাবর্ষ হতে মানবিক, ব্যবসায় শিক্ষা ও বিজ্ঞান শাখায় শিক্ষার্থী ভর্তি করা হয় এবং একই শিক্ষাবর্ষে যশোর শিক্ষাবোর্ডের স্বীকৃতি লাভ করে। ২০০৬-২০০৭ শিক্ষাবর্ষে বাংলাদেশ কারিগরি শিক্ষাবোর্ডের অধীনে এইচএসসি (ব্যবসায় ব্যবস্থাপনা) শিক্ষাক্রম চালু করা হয়। ২০০০-২০০১ শিক্ষাবর্ষ হতে জাতীয় বিশ্ববিদ্যালয়ের অধীনে স্নাতক পাস-বিএ, বিএসএস ও বিকম কোর্স এবং ২০১৩-২০১৪ শিক্ষাবর্ষে স্নাতক সম্মান বাংলা, সমাজকর্ম, ইসলাম শিক্ষা ও হিসাববিজ্ঞান বিষয় চালু করা হয়। ২০১৭-২০১৮ শিক্ষাবর্ষে রাষ্ট্রবিজ্ঞান ও ব্যবস্থাপনা বিষয়ে স্নাতক সম্মান কোর্স চালু করা হয়। ১ মার্চ ১৯৯৬ (1996-03-01) তারিখে কলেজটি এমপিওভুক্ত হয়। অতঃপর ২০১৮ সালের ০৮ অক্টোবর কলেজটি সরকারিকরণ করা হয়। বর্তমানে কলেজের অফিসিয়াল নাম সরকারি ইন্দুরকানী কলেজ। "বাংলাদেশ শিক্ষাতথ্য ও পরিসংখ্যান ব্যুরো (ব্যানবেইস)"। www.banbeis.gov.bd। সংগ্রহের তারিখ ২০২১-০১-২৪।  "সরকারি কলেজের তালিকা"। www.banbeis.gov.bd। সংগ্রহের তারিখ ২০২১-০১-২৪। [স্থায়ীভাবে অকার্যকর সংযোগ]
র‍্যাভেনশো কলেজিয়েট স্কুল

রাভেনশ কলেজিয়েট স্কুল ওড়িশার প্রাচীনতম স্কুল যা ১৮৫১ সালে ভারতের ওড়িশার কটক জেলাতে টমাস এডওয়ার্ড রাভেনশ প্রতিষ্ঠা করেছিলেন। এটি রাভেনশাহ দ্বারা প্রতিষ্ঠিত তিনটি প্রতিষ্ঠানের মধ্যে একটি, অন্য দুটি রাভেনশ গার্লস স্কুল এবং রাভেনশ কলেজ, যা এখন রাভেনশ বিশ্ববিদ্যালয় হয়ে উঠেছে। প্রতিষ্ঠানটির প্রতিষ্ঠার সঠিক তারিখ সম্পর্কে কিছু বিভ্রান্তি থাকলেও ১৮৫১ সালে রাভেনশ কলেজিয়েট স্কুল প্রতিষ্ঠিত হয়েছিল। এটি প্রতিষ্ঠিত হয়েছিল তৎকালীন বৃহত্তম শহর ওডিশার কটকে । বিদ্যালয় পরিচালিত বর্তমান ভবন ১৯০৫ সালে প্রতিষ্ঠিত হয়েছিল। ১৯০৫ এর আগে স্কুলটি ওড়িশা বার কাউন্সিলের সংলগ্ন ভবনগুলি থেকে পরিচালিত হয়েছে। ২০০৬ সালে ওড়িশা সরকার ৪ কোটি টাকা অনুমোদন দেয়। বিদ্যালয়টি উন্নয়নের জন্য ৪ কোটি টাকা অনুদান দেওয়া হলেও পরে অজানা কারণে স্ক্র্যাপ হয়ে যায়। বিদ্যালয়ের ক্যাম্পাসটি কাঠজোদির নদীর তীরে একর জমিতে বিস্তৃত। বিদ্যালয়ের নিকটবর্তী অঞ্চলে কয়েকটি উচ্চ-প্রোফাইল অফিস যেমন ওডিশার হাইকোর্ট, কাটকের জেলা কালেক্টরেট, ওড়িশার রাজ্য ট্রেজারি এবং ওড়িশা রাজস্ব বোর্ড উপস্থিত রয়েছে। বিদ্যালয়টির ক্যাম্পাসের ভিতরে একটি খেলার মাঠ রয়েছে এবং স্কুল থেকে কয়েক কিলোমিটার দূরে সানশাইন ফিল্ডস নামে পরিচিত আরও একটি মিনি স্টেডিয়াম রয়েছে। বিদ্যালয়ের দুটি হোস্টেল রয়েছে যেখানে ২০০ জন ধারণ সমন্বিত ক্ষমতা রয়েছে। বিদ্যালয়ের ক্যাম্পাসের ভিতরে দুটি মিলনায়তন রয়েছে। সুভাষ চন্দ্র বসু ১৮৩৭–১৯৪৫, ভারতীয় জাতীয়তাবাদী নেতা এবং ভারতের স্বাধীনতা যোদ্ধা । "Ravenshaw Collegiate School, Cuttack"। Government of Odisha। ২০১৩-০৪-২৩ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২।  "Some less known facts about T E Ravenshaw"। Ravenshaw University। ২০১২-১০-১৬ তারিখে মূল থেকে আর্কাইভ করা। সংগ্রহের তারিখ ২০১৩-০৪-১২।
রকেট প্রোপেল্যান্ট

রকেটের প্রোপেল্যান্ট হলো রকেটের প্রতিক্রিয়া ভর। ধাক্কা উৎপাদনের জন্য এই প্রতিক্রিয়া ভরকে রকেট ইঞ্জিন থেকে সর্বোচ্চ অর্জনযোগ্য বেগে নির্গমন করা হয়। প্রয়োজনীয় শক্তি হয় রাসায়নিক রকেটের মতো প্রোপেল্যান্ট থেকে, বা আয়ন ইঞ্জিনের মতো কোনও বাহ্যিক উৎস থেকে আসতে পারে। রকেট পিছন থেকে উচ্চ গতিতে ভর নির্গমনের মাধ্যমে ধাক্কা তৈরি করে। প্রপেলেন্টগুলির ভর প্রবাহ হারকে রকেটের সাপেক্ষে তাদের নির্গমন বেগ দ্বারা গুণ করে উৎপাদিত ধাক্কা গণনা করা যেতে পারে। রকেটের ত্বরণের কারণ হিসেবে দহনকক্ষ এবং অগ্রভাগের বিরুদ্ধে জ্বলন্ত গ্যাসের চাপকে ধরে নেয়া যেতে পারে, রকেটের পিছন বা নীচ থেকে বাতাসের বিরুদ্ধে "ঠেলাকে" নয়। ইঞ্জিনের বাইরের অংশে বায়ুচাপ না থাকার কারণে রকেট ইঞ্জিনগুলি মহাশূন্যে সবচেয়ে বেশি কার্যকর হয়। মহাশূন্যে প্রবাহ বিচ্ছিন্নতায় না ভুগে দীর্ঘতর নজল ফিট করা সম্ভব। বেশিরভাগ রাসায়নিক প্রোপেল্যান্টগুলি জারণ বিজারণ বিশেষত দহনের মাধ্যমে শক্তি নির্গত করে। যেমন, একটি জারক এবং একটি বিজারক (জ্বালানী) উভয়ই মিশ্রণে উপস্থিত থাকতে হবে। মনোপ্রোপেল্যান্ট রকেটগুলিতে অত্যন্ত অস্থিতিশীল পারক্সাইড বন্ধনগুলিও শক্তির উৎস হতে পারে। বাইপ্রোপেল্যান্ট তরল রকেটের ক্ষেত্রে সাধারণত চাপ কাটিয়ে ওঠার জন্য টার্বোপাম্প ব্যবহার করে বিজারক জ্বালানী এবং জারকের মিশ্রণটি দহনকক্ষে মিলিত করা হয়। দহনের সাথে সাথে তরল প্রোপেল্যান্ট ভর উচ্চ তাপমাত্রা এবং চাপের গ্যাসে রূপান্তরিত হয়। এই নিষ্কাশন প্রবাহ উচ্চ গতিতে ইঞ্জিনের অগ্রভাগ থেকে বের হয়ে আসে এবং একটি বিরোধী শক্তি তৈরি করে যা রকেটকে নিউটনের গতির সূত্রানুসারে সমুখে চালিত করে। ওরিয়ন প্রকল্প এবং অন্যান্য পারমাণবিক পালস প্রোপালশন প্রস্তাবগুলিতে প্রোপেল্যান্ট হলো একাধিক পরমাণু বিস্ফোরণ থেকে সৃষ্ট প্লাজমা ধ্বংসাবশেষ। ট্রিনিট্রামাইড হাইড্রোজেন প্রযুক্তির টাইমলাইন বিষয়শ্রেণী:রকেট জ্বালানি বিমান জ্বালানি পারমাণবিক প্রোপালশন আয়ন থ্রাস্টার ক্রফোর্ড বার্নার G.R. Schmidt; J.A. Bunornetti; P.J. Morton। Nuclear Pulse Propulsion – Orion and Beyond (পিডিএফ)। 36th AIAA / ASME / SAE / ASEE Joint Propulsion Conference & Exhibit, Huntsville, Alabama, 16–19 July 2000। AlAA 2000-3856। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ট্রিনিট্রামাইড

ট্রিনিট্রামাইড হলো নাইট্রোজেন ও অক্সিজেনের একটি যৌগ, যার আণবিক সংকেত N(NO2)3। ২০১০ সালে সুইডেনের রয়েল ইনস্টিটিউট অফ টেকনোলজির (কেটিএইচ) গবেষকরা এই যৌগটি শনাক্ত ও বর্ণনা করেছিলেন। একটি নাইট্রোজেন পরমাণুর সাথে তিনটি নাইট্রো গ্রুপ (-NO2) যুক্ত হয়ে এটি তৈরি হয়। এর আগে অনুমান করা হয়েছিল [কার মতে?] যে ট্রিনিট্রামাইডের অস্তিত্ব থাকতে পারে।[যাচাই করার জন্য উদ্ধৃতি প্রয়োজন] ১৯৯৩ সালে মন্টগোমেরি এবং মিশেলসের তাত্ত্বিক গণনা অনুযায়ী যৌগটি সম্ভবত স্থিতিশীল। ক্লোরিন মুক্ত হওয়ায় রকেট প্রোপেল্যান্ট জারকসমূহের মধ্যে সবচেয়ে দক্ষ এবং সর্বনিম্ন দূষণকারী হিসাবে ট্রিনিট্রামাইডের একটি সম্ভাব্য ব্যবহার রয়েছে। এটি সম্ভবত একটি গুরুত্বপূর্ণ বিকাশ, কারণ ৎসিওলকোভ্‌স্কি রকেট সমীকরণ থেকে বোঝা যায় যে রকেট ডেল্টা-ভি-তে এমনকি ছোটখাটো উন্নতিও রকেট উৎক্ষেপণে ধারণক্ষমতায় আকারের বড় উন্নতি সাধন করতে পারে। ট্রিনিট্রামাইড ভিত্তিক প্রোপেল্যান্টের ঘনত্বের ঘাত (ঘাত প্রতি আয়তন) বেশিরভাগ বিদ্যমান মিশ্রণের চেয়ে ২০ থেকে ৩০ শতাংশ ভালো হতে পারে, তবে তরল অক্সিজেন সমৃদ্ধ মিশ্রণগুলির নির্দিষ্ট ঘাত (ঘাত প্রতি ভর) বেশি। Rahm Martin (২০১০)। "Experimental Detection of Trinitramide, N(NO2)3"। Angewandte Chemie International Edition। 50 (5): 1145–1148। ডিওআই:10.1002/anie.201007047। পিএমআইডি 21268214।  J. A. Montgomery Jr.; H. H. Michels (জুলাই ১৯৯৩)। "Structure and stability of trinitramide"। Journal of Physical Chemistry। 97 (26): 6774–6775। ডিওআই:10.1021/j100128a005।  অজানা প্যারামিটার |name-list-style= উপেক্ষা করা হয়েছে (সাহায্য) Discovery of New Molecule Could Lead to More Efficient Rocket Fuel, Science Daily, 2010-12-22, accessed 2011-01-03. "New molecule could propel rockets"।
মেহের বানু

মেহের বানু (জন্ম: ১৯৯৪) হচ্ছেন পাকিস্তানের একজন অভিনেত্রী; লাহোরে জন্মগ্রহণকারী মেহের পাকিস্তানি নাটক, চলচ্চিত্র এবং ওয়েব ধারাবাহিকে কাজ করেছেন। ২০১২ থেকে ২০১৩ সালে এআরওয়াই ডিজিটাল চ্যানেলে প্রচারিত 'দাগ' নাটকে অভিনয়ের জন্য মেহের লাক্স স্টাইল পুরস্কারের জন্য মনোনয়ন প্রাপ্ত হয়েছিলেন (সেরা অভিনেত্রী বিষয়শ্রেণীতে)। তিনি ২০২০ সালে মুক্তিপ্রাপ্ত ওয়েব ধারাবাহিক 'চুড়েলস'-এ নারীবাদী চরিত্র 'জোবায়দা' নামে অভিনয় করেছিলেন। মেহের মূলত টেলিভিশন নাটকে অভিনয়ের জন্য ভালো পরিচিত। এআরওয়াই ডিজিটালের 'দাগ' (২০১২) নাটকে উমামা চরিত্রে অভিনয়ের জন্য মেহের প্রশংসিত হন এবং ২০১৩ সালের লাক্স স্টাইল পুরস্কার অনুষ্ঠানে মনোনীত হন। মেহেরের অভিনীত আরো গুরুত্বপূর্ণ নাটক হচ্ছে জিও টিভিতে প্রচারিত 'মিস ফায়ার' (২০১৩-২০১৪), উফ ইয়ে মহাব্বাত (২০১৪) এবং হাম টিভির 'বান্টি আই লাভ ইউ' (২০১৩-২০১৪)। ২০১৮ সালে মুক্তিপ্রাপ্ত 'মোটরসাইকেল গার্ল' ছিলো মেহের অভিনীত প্রথম চলচ্চিত্র। Haider Rifaat (১১ নভেম্বর ২০২০)। "'Churails' is a once in a lifetime opportunity: Mehar Bano"। dailytimes.com.pk।  Desk, Entertainment (২০১৪-০৮-১৩)। "2014 Lux Style Awards: Meet the nominees!"। DAWN.COM (ইংরেজি ভাষায়)। সংগ্রহের তারিখ ২০১৯-০৫-০৬।  Mohammad Kamran Jawaid (২৩ আগস্ট ২০২০)। "THE ICON REVIEW: FIGHTING THE PATRIARCHY"। dawn.com।  Desk, Entertainment (২০১৪-১২-০৪)। "13th Lux Style awards: And the winners are..."। DAWN (ইংরেজি ভাষায়)। সংগ্রহের তারিখ ২০১৯-০৫-০৬।  "Miss Fire drama geo latest episode - HarPal Geo.TV"। Geo TV। সংগ্রহের তারিখ ২০১৯-০৫-০৬।  "Movie Review: Motorcycle Girl"। Newsline (ইংরেজি ভাষায়)। সংগ্রহের তারিখ ২০১৯-০৪-২২।  ইন্টারনেট মুভি ডেটাবেজে মেহের বানু (ইংরেজি)
সোব্রিনো ডি বোতিন

সোব্রিনো ডি বোতিন ১৭২৫ খ্রিস্টাব্দে প্রতিষ্ঠিত একটি স্প্যানিশ রেস্তোরা যা বিশ্বের সবচেয়ে পুরাতন রেস্তোরা, যা এখনো তার কার্যক্রম চালু রেখেছে। শিল্পী ফ্রান্সিসকো ডি গোয়া রয়্যাল একাডেমি অফ ফাইন আর্টসে কাজের পূর্বে এই রেস্তোরায় ওয়েটারের কাজ করেছেন। উল্লেখ আর্নেস্ট হেমিংওয়ের উপন্যাসে এবং বেনিতো পেরেজ গাল্ডেসের ফোর্চুনেটা ওয়ািই জ্যাচিন্তা বইতে (১৮১৮ -১৮৮৭ সালে প্রকাশিত) এই রেস্তোরার উল্লেখ পাওয়া যায়। ফ্রাঞ্চের জিয়ান বোতিন এবং তার স্ত্রী এই রেস্তোঁরাটি ১৭৫২ সালে চালু করে, যার প্রকৃত নাম ছিল কাসা বোতিন। পরবর্তীতে তাদের এক ভাতিজা এটির দায়িত্ব ভার গ্রহণ করে এবং এর নাম পরিবর্তন করে রাখে সোবরিনো ডি বোতিন যা আজও টিকে আছে। সোবরিনো একটি স্প্যানিশ শব্দ যার অর্থ ভাতিজা। রেস্তোঁরাটির ভিত্তি ১৫৯০ সালের এবং রেস্তোঁরাটির তুলনায় খুব পুরাতন। মুল রন্ধনপ্রক্রিয়া ব্যবহার করা ছাড়াও, রেস্তোঁরাটির চুলার আগুন সর্বদা জ্বলিয়ে রাখা হয়, যা কখনই নিভানো হয় না। আর্নেস্ট হেমিংওয়ের উপন্যাস দ্য সান অলসো রাইজস -এর শেষের পৃষ্ঠায় রেস্তোঁরা ও তার কোচিনিলো আসাডো (দুগ্ধপান (ছোট বুঝাতে) করছে এমন শুকর) খাবারের বিশেষত্বটি উল্লেখ করা হয়েছে। এর আরও একটি বিশেষ খাবার হচ্ছে সোপা ডি আজো ( মুরগির ঝোলের মধ্যে প্রস্তুত করা ডিম যা শেরি এবং রসুনের সাথে পরিবেশন করা হয়):যা মাদ্রিলেনও প্রকাশকদের সাথে নিয়ে যাবার খাবার জন্য খুবিই প্রিয়। "The World's Oldest Eatery, Casa Botin, Reigns in Spain"। people.com। ১৬ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০২১।
অরাইজিন

অরাইজিন (ইসি 3.4.21.63, অ্যাস্পারজিলাস অ্যালকালাইন প্রোটিনেজ, অ্যাস্পারজিলোপেপটাইডেজ বি, এপিআই ২১, অ্যাস্পারজিলোপেপসিন বি, অ্যাস্পারজিলোপেপসিন এফ, অ্যাস্পারজিলাস ক্যানডিডাস অ্যালকালাইন প্রোটিনেজ, অ্যাস্পারজিলাস ফ্ল্যাভাস অ্যালকালাইন প্রোটিনেজ, অ্যাস্পারজিলাস মেলিয়াস সেমি-অ্যালকালাইন প্রোটিনেজ, অ্যাস্পারজিলাস অরাইজি অ্যালকালাইন প্রোটিনেজ, অ্যাস্পারজিলাস প্যারাসাইটিকাস অ্যালকালাইন প্রোটিনেজ, অ্যাসপারজিলাস সেরিন প্রোটিনেজ, অ্যাস্পারজিলাস সিডোউই অ্যালকালাইন প্রোটিনেজ, অ্যাস্পারজিলাস সোয়া অ্যালকালাইন প্রোটিনেজ, অ্যাস্পারজিলাস মেলিয়াস অ্যালকালাইন প্রোটিনেজ, অ্যাস্পারজিলাস সালফারিয়াস অ্যালকালাইন প্রোটিনেজ, প্রোজাইম, পি ৫৩৮০, কাইয়োরাইনেজ, সিপ্রোজ এস, সেমি-অ্যালকালাইন প্রোটিয়েজ, সুমিজাইম এমপি, প্রোজাইম ১০, অনোপ্রোজ, অনোপ্রোজ এসএ, প্রোটিয়েজ পি, প্রোমিলেজ) হলো এক ধরনের উৎসেচক বা এনজাইম। এই উৎসেচকটি নিম্নলিখিত রাসায়নিও বিক্রিয়ায় অনুঘটক হিসেবে ভূমিকা রাখে: বিস্তৃত ধরনের প্রোটিন ও Bz-Arg-OEt > Ac-Tyr-OEt বিক্রিয়ায় পানিবিশ্লেষণ ঘটায়। পেপটাইড অ্যামাইডের জলীয় বিশ্লেষণ ঘটায় না। এই এনজাইমটি মোল্ড জাতীয় ছত্রাক অ্যাস্পারজিলাস অরাইজি-এর অন্যতম প্রধান বহিঃকোষীয় অ্যালকালাইন এন্ডোপেপটাইডেজ। Nakagawa, Y. (১৯৭০)। "Alkaline proteinases from Aspergillus"। Methods Enzymol.। 19: 581–591। ডিওআই:10.1016/0076-6879(70)19046-x।  Hayashi, K.; Terada, M. (১৯৭২)। "Some characteristics of hydrolysis of synthetic substrates and proteins by the alkaline proteases from Aspergillus sojae"। Agric. Biol. Chem.। 36 (10): 1755–1765। ডিওআই:10.1271/bbb1961.36.1755 ।  Turkovã J, Mikes O, Hayashi K, Danno G, Polgãr L (ফেব্রুয়ারি ১৯৭২)। "Alkaline proteinases of the genus Aspergillus"। Biochimica et Biophysica Acta (BBA) - Protein Structure। 257 (2): 257–63। ডিওআই:10.1016/0005-2795(72)90277-2। পিএমআইডি 4623338।  Morihara K, Oka T, Tsuzuki H (নভেম্বর ১৯৭৪)। "Comparative study of various serine alkaline proteinases from microorganisms. Esterase activity against N-acylated peptide ester substrates"। Archives of Biochemistry and Biophysics। 165 (1): 72–9। ডিওআই:10.1016/0003-9861(74)90143-x। পিএমআইডি 4441086।  Spadari S, Subramanian AR, Kalnitsky G (আগস্ট ১৯৭৪)। "Highly restricted specificity of the serine proteinase aspergillopeptidase B"। Biochimica et Biophysica Acta (BBA) - Protein Structure। 359 (2): 267–72। ডিওআই:10.1016/0005-2795(74)90224-4। পিএমআইডি 4859351।  Oryzin যুক্তরাষ্ট্রের জাতীয় চিকিৎসা গ্রন্থাগারে চিকিৎসা বিষয়ক শিরোনাম (MeSH)
মুড়িশূর

মুড়িশূর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি লোকালয়। এটি বৃহচ্চেন্নাইয়ের অন্তর্গত ও শহর থেকে দক্ষিণ-পশ্চিম দিকে অবস্থিত৷ ২০১১ খ্রিটাব্দে ভারতের জনগণনা অনুযায়ী মুড়িশূরের মোট জনসংখ্যা ১৫,৪৩৮ জন, যেখানে ৭,৭৪৮ জন পুরুষ ও ৭,৬৯০ জন নারী৷ অর্থাৎ প্রতিহাজার পুরুষে ৯৯৩ জন নারীর বাস৷ মোট পরিবার সংখ্যা ৩,৮৫৪ টি৷ ছয় বছর অনূর্ধ্ব শিশু সংখ্যা ১,৭২৩, যা মোট জনসংখ্যার ১১.১৬ শতাংশ৷ শিশুদের মধ্যে শিশুপুত্র ৮৭৫ জন ও শিশুকন্যা ৮৪৮ জন, অর্থাৎ শিশুদের লিঙ্গানুপাত প্রতি হাজার শিশুপুত্রে ৯৬৯ জন শিশুকন্যা৷ মুড়িশূরের মোট সাক্ষরতার হার ৯০.৭৮ শতাংশ, যেখানে পুরুষ সাক্ষরতার হার ৯৪.০৯ শতাংশ ও নারী সাক্ষরতার হার ৮৭.৪৬ শতাংশ৷ জনসংখ্যার ১৫.৯৭ শতাংশ তথা ২,৪৬৬ জন তফসিলি জাতি ও ০.৫৪ শতাংশ তথা ৮৪ জন তফসিলি উপজাতির অন্তর্ভুক্ত৷ মোট শ্রমজীবী ৫,৮০৯ জন, যার মধ্যে ৫,২৫৪ জন মূল শ্রমজীবী ও ৫৫৫ জন প্রান্তিক শ্রমজীবী৷ https://www.m.economictimes.com/topic/Mudichur/amp "Census of India 2011: Data from the 2011 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Census Info 2011 Final population totals"। Office of The Registrar General and Census Commissioner, Ministry of Home Affairs, Government of India। ২০১৩। সংগ্রহের তারিখ ২৬ জানুয়ারি ২০১৪।  https://www.census2011.co.in/data/village/629363-mudichur-tamil-nadu.html
রাষ্ট্রপতির গাড়ি (আর্জেন্টিনা)

আর্জেন্টিনার রাষ্ট্রপতির গাড়ি হচ্ছে একটি নতুন গাড়ি যা আর্জেন্টিনা রাষ্ট্রপ্রধান কে বহন করে। এটি ক্যাডিল্যাক ওয়ান এর একটি আর্জেন্টাইন সংস্করণ। জুয়ান ডোমিংগো পেরান বেশ কয়েকটি ক্যাডিল্যাক এবং ১৯৭২ ফোর্ড ফেয়ারেলেন সাঁজোয়া মডেল কিনেছিলেন যা কিছু বছর পরে রাস্তায় পরিত্যক্ত হওয়ার কারণে শিরোনাম হয়েছিল। ১৯৫২ সালে রাষ্ট্রপতি ডুইট আইজেনহোভারের সফরের সময়, জেনারেল মোটরস এর পেরন তাকে একটি রূপান্তরিত ক্যাডিলাক উপহার দিয়েছিলেন যা উদ্বোধনের পর সমস্ত অনুষ্ঠানে নস্টর কির্চনারকে ব্যবহার করা হত। আপ পাওয়ার উইন্ডোজ, চামড়া গৃহসজ্জার সামগ্রী এবং টেলিফোন সহ গাড়িটি ওই সময়ের জন্য উন্নত সরঞ্জামগুলিতে সজ্জিত ছিল। রাউল আলফোনসান তাঁর নিজের ব্যবহারের জন্য একটি রেনাল্ট ২৫ ব্যবহার করেছিলেন। গাড়িটি পিছনে প্রশস্ত ছিল এবং একটি কম্পিউটার ছিল যা স্প্যানিশ উচ্চারণে ড্রাইভারের সাথে মিথস্ক্রিয়া করতো।(১৯৮০ এর দশকের জন্য এক ধরনের জিপিএস) এটি অন্যান্য তথ্যের মধ্যে ট্যাঙ্কে জ্বালানির পরিমাণ এবং দরজা খোলার কথা জানায়। সাম্প্রতিক সময়ে পুরনো গাড়িগুলো আমদানিকৃত গাড়ির একটি নতুন জাতের পথ দেখিয়েছে। ক্রিস্টিনা ফার্নান্দেজ ডি কির্চনার ভক্সওয়াগেন গ্রুপের অডি এ৬(বেশিরভাগ), একটি ভক্সওয়াগেন পাসাট সিসি এবং একটি ভক্সওয়াগেন ভেন্টো (ভক্সওয়াগেন বোরা/জেট্টা চতুর্থ) বিভিন্ন মডেল ব্যবহার করতেন। এগুলো সবই সাঁজোয়া যান এবং ম্যাটগুলো কালো রংয়ের। পেরোনের রাষ্ট্রপতি থাকাকালীন সময়ে একটি ক্যাব্রিওলেট ব্যবহার করা হতো। আর্তুরো ইলিয়ার , হুয়ান কার্লোস ওঙ্গানিয়া, পেরোন এবং মারিয়া এস্তেলা রাষ্ট্রপতি পদে থাকাকালীন সময়ে একটি ফ্যালকন ক্যাব্রিওলেট এবং মার্টিনেজ ব্যবহার করতেন। এই যানবাহন গুলোর বর্ম আইটেম ৩০ সেমি লম্বা ছিল। বর্তমানে একটি অডি এ৮, টাঙ্গো ০১ এর মতো পরিবহনের এই মাধ্যমটি রাষ্ট্রপতির একটি প্রতীক। রাষ্ট্রপতির রাষ্ট্রীয় গাড়ি (মার্কিন যুক্তরাষ্ট্র) রাষ্ট্রপতির রাষ্ট্রীয় গাড়ি (ব্রাজিল) জেনারেল মোটরস Brando। "Los Autos del Poder" (Spanish ভাষায়)। সংগ্রহের তারিখ ২৩ নভেম্বর ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) Coche Argentino। "COCHE ARGENTINO - AUTOS PRESIDENCIALES" (Spanish ভাষায়)। ২০ মে ২০১৫ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে আর্জেন্টিনার রাষ্ট্রপতির পরিবহন সংক্রান্ত মিডিয়া রয়েছে।
সেন্ট মার্টিন জাতীয় ফুটবল দল

সেন্ট মার্টিন জাতীয় ফুটবল দল (ইংরেজি: Saint Martin national football team) হচ্ছে আন্তর্জাতিক ফুটবলে সেন্ট মার্টিনের প্রতিনিধিত্বকারী পুরুষদের জাতীয় দল, যার সকল কার্যক্রম সেন্ট মার্টিনের ফুটবলের সর্বোচ্চ নিয়ন্ত্রক সংস্থা সেন্ট-মার্টিন ফুটবল কমিটি দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৩ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ১৯৮৮ সালের ১৪ই জুন তারিখে, সেন্ট মার্টিন প্রথমবারের মতো আন্তর্জাতিক খেলায় অংশগ্রহণ করেছে; সিন্ট মার্টেনে অনুষ্ঠিত উক্ত ম্যাচে সেন্ট মার্টিন সিন্ট মার্টেনকে ৩–১ গোলের ব্যবধানে পরাজিত হয়েছে। ২,৬০০ ধারণক্ষমতাবিশিষ্ট আলবেরিক রিচার্ডস স্টেডিয়ামে সেন্ট সোয়ালোস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সেন্ট মার্টিন সমষ্টিতে অবস্থিত। বর্তমানে এই দলের ম্যানেজারের দায়িত্ব পালন করছেন স্তেফান অভ্রে এবং অধিনায়কের দায়িত্ব পালন করছেন জুনিয়র স্টার্সের মধ্যমাঠের খেলোয়াড় ইয়ানিক বেলেচাসে। সেন্ট মার্টিন এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও সেন্ট মার্টিন এপর্যন্ত একবারও অংশগ্রহণ করতে সক্ষম হয়নি। ইয়ানিক বেলেচাসে, এলভিস ফ্লেমিং, আব্দিয়াস মিলিয়াস, ইয়ানিক চেভালিয়ে এবং দানিলো ককসের মতো খেলোয়াড়গণ সেন্ট মার্টিনের জার্সি গায়ে মাঠ কাঁপিয়েছেন। ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সেন্ট মার্টিনের কোন স্থান নেই। অন্যদিকে, বিশ্ব ফুটবল এলো রেটিংয়ে সেন্ট মার্টিনের সর্বোচ্চ অবস্থান হচ্ছে ১৬২তম (যা তারা ১৯৯০ সালে অর্জন করেছিল) এবং সর্বনিম্ন অবস্থান হচ্ছে ২১২। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো: বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "CONCACAF"।  দাপ্তরিক ওয়েবসাইট (ইংরেজি) কনকাকাফ-এ সেন্ট মার্টিন জাতীয় ফুটবল দল (ইংরেজি)
সুতীর্থা মুখার্জী

সুতীর্থা মুখার্জি একজন ভারতীয় টেবিল-টেনিস খেলোয়াড়। তিনি জাতীয় টেবিল টেনিস চ্যাম্পিয়নশিপ জিতেছেন এবং ২০১৮ কমনওয়েলথ গেমসে স্বর্ণপদক জয়ী ভারতীয় মহিলা দলেরও অংশ ছিলেন। ২০২০ টোকিও অলিম্পিকে মহিলাদের একক বিভাগে প্রতিদ্বন্দিতা করার জন্যে তিনি যোগ্যতা অর্জন করেছেন। "Commonwealth Games: India beat Sri Lanka in women's Table Tennis"। New Indian Games। ৫ এপ্রিল ২০১৮। ৫ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৮।  "SUTIRTHA MUKHERJEE"। ৫ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৮।  "Sutirtha: I was very confident"। Telegraph India। ১ ফেব্রুয়ারি ২০১৮। ৫ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ৫ এপ্রিল ২০১৮।  "Sutirtha Mukherjee"। Gold Cost 2018। ১৬ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ১৬ এপ্রিল ২০১৮।  "এশিয়ান গেমসে সুতীর্থার লক্ষ্য সোনা"। Anandabazar Patrika। ১০ এপ্রিল ২০১৮। সংগ্রহের তারিখ ১৬ এপ্রিল ২০১৮।  "CWG 2018: Complete list of India's gold medalist from 21st Commonwealth Games in Gold Coast"। Times Now। ১৫ এপ্রিল ২০১৮। সংগ্রহের তারিখ ১৬ এপ্রিল ২০১৮।
রোই মাটা

রোই মাটা ছিলেন দ্বাদশ শতাব্দীর একজন প্রতাপশালী মেলানেশিয়ান ,যা এখন ভানুয়াতু, নেতা । ফরাসী প্রত্নতাত্ত্ববিদ José Garanger [fr] ১৯৬৭ সালে তার বিস্তৃত সামধি, ২৫ জন সহচরের দেহ সহ, আবিষ্কার করেছিলেন, এবং ২০০৮ সালে বিশ্ব ঐতিহ্যবাহী স্থানের তালিকায় স্থান করে নেয়। José Garanger [fr] স্থানীয় লোককাহিনী বিশ্লেষণ করে ইরেটোকা দ্বীপে কবরটি চিহ্নিত করতে সক্ষম হয়েছিল। জনমুখে প্রাপ্ত তথ্য অনুসারে জানা যায়, রোই মাটা যখন এই দ্বীপটি জয় করেছিলেন, তখন তাঁর প্রথম লক্ষ্য ছিল উপজাতিদের একত্রিত করে একটি সৈন্যদল গঠন করা। তাঁর শাসনআমল শান্তিপূর্ণ শাসনকাল হিসাবে পরিচিত। রোই মাটা তার ভাইকে মারাত্মকভাবে বিষা প্রদান করেছিলেন। তাঁর মরদেহ তার জন্মভূমিতে সমাহিত করা হয়নি এবং পরবর্তী প্রজন্মেরা তাঁর নাম ব্যবহার বা স্মরণ করেনি কারণ স্থানীয়রা তার আত্মাকে ভয় পেত। ২০০৮ সালে রোই মাটার সাথে সম্পৃক্ত তিনটি স্থান ইফেট, লেলেপা এবং ইরেটোকা দীপগুলোকে ইউনেস্কো বিশ্ব ঐতিহ্যবাহী স্থান হিসেবে ঘোষণা করা হয়। নোত রোই মাতার সমাধি (এরোটোকা দ্বীপ, ৮ জানুয়ারী ২০১৭) নেতা রোই মাতার স্ত্রীর কবর চিহ্নিতকারী (এরোটোকা দ্বীপ, ৮ জানুয়ারী ২০১৭) ভানুয়াতু এ টু জেড 25 আগস্ট 2006, পুনরুদ্ধার করেছেন। "রায় মাতা", এনসাইক্লোপিডিয়া ব্রিটানিকা (ইংরেজি ভাষায়) "রায়মাতা - ভানুয়াতুর প্রাচীন কিং" ওয়েব্যাক মেশিনে আর্কাইভকৃত ৫ মার্চ ২০১৬ তারিখে, ভানুয়াতু পর্যটন অফিস
আনন্দ পুলিশ হাউজিং সোসাইটি

আনন্দ পুলিশ হাউজিং সোসাইটি হলো আনন্দ পুলিশ পরিবার কল্যাণ সমবায় সমিতি কর্তৃক গড়ে উঠা রূপগঞ্জ ইউনিয়নের একটি আবাসিক এলাকা। এটি বাংলাদেশ পুলিশের সদস্যদের মালিকানাধীন এবং পরিচালিত হয়। আনন্দ পুলিশ পরিবার কল্যাণ সমবায় সমিতি ২০০৭ সালে প্রতিষ্ঠিত হয়। আনন্দ পুলিশ পরিবার কল্যাণ সমবায় সমিতি আনন্দ পুলিশ হাউজিং সোসাইটি'টি গড়ে তুলেছে। সোসাইটি'টি ২০০০ সদস্যের সমন্বয়ে নিয়ে গঠিত; এদের অধিকাংশই বাংলাদেশ পুলিশের সদস্য। নিজস্ব জমিতে নিজের একটি বাড়ী মানুষের আজন্মলালিত স্বপ্ন। আমরা যারা ঢাকা শহরের নাগরিক জীবনে অভ্যস্ত তারা সবাই চাই ঢাকায় একটি নিজম্ব আবাসন। কিন্তু দুষ্প্রাপ্যতার কারণে ঢাকায় জমি এখন সোনার চেয়ে দামী। তাছাড়া মূল শহরে বাণিজ্যিক ব্যস্ততার কারনে আবাসিক  এলাকার স্বাদ পাওয়া যায়না। একারণে আমরা সকলেই চাই রাজধানী সংলগ্ন এলাকায় একটুকরো জমি। যেখানে সকল আবাসিক সুবিধাদি বিদ্যমান। ইতোমধ্যে রাজধানী উন্নয়ন কর্তৃপক্ষ (রাজউক) শহর সংলগ্ন এলাকায় নতুন নতুন উপশহর তৈরীর প্রকল্প বাস্তবায়ন করছে। কিন্তু ইচ্ছা থাকা সত্ত্বেও এসব প্রকল্পে সবাই প্লট বরাদ্দ পান না বা পাওয়া সম্ভব হয় না। এ অবস্থা বিবেচনা করে পুলিশ বাহিনীর সদস্যদের জন্য পুলিশ বিভাগে কর্মরত কিছু সদস্য “আনন্দ পুলিশ পরিবার কল্যাণ বহুমুখী সমবায় সমিতি গঠন পূর্বক আবাসন প্রকল্প বাস্তবায়নের উদ্যোগ গ্রহণ করে। ঢাকা জেলা সমবায় রেজিষ্ট্রার কর্তৃক এটি নিবন্ধিত। এর নিবন্ধন নং-১১৩৬।পুলিশ বাহিনীতে কর্মরত অথবা সাবেক কর্মকর্তাগন এবং তাদের আত্মীয়গন এখানে প্লটের জন্য আবেদন করতে পারেন। আবাসিক প্রকল্পটির বহুমাত্রা নিশ্চিত করার লক্ষ্যে সমাজে প্রতিষ্ঠিত অন্যান্য পেশার লোকদের জন্য এই প্রকল্পে প্লট বরাদ্দ দেওয়া হচ্ছে। জলসিঁড়ি আবাসন "আমাদের কথা | আনন্দ পুলিশ পরিবার কল্যাণ বহুমুখী সমবায় সমিতি"। www.anondo-housing.com। ২০২০-১০-৩১ তারিখে মূল থেকে আর্কাইভ করা। সংগ্রহের তারিখ ২০২০-১০-২৯।  প্রাতিষ্ঠানিক ওয়েবসাইট
এশা কারাভাদে

এশা কারাভাদে (জন্ম: ২১ নভেম্বর, ১৯৮৭) ভারতের পুনে থেকে আসা একজন দাবা খেলোয়াড়। তার মহিলা গ্র্যান্ডমাস্টার এবং আন্তর্জাতিক মাস্টার উপাধি রয়েছে। তিনি ২০১০, ২০১২ এবং ২০১৪ সালের দাবা অলিম্পিয়াডসে ভারতের হয়ে খেলেছেন। এশা ২০০৪ সালে মহারাষ্ট্রের সরকার কর্তৃক প্রদত্ত শিব ছত্রপতি পুরস্কার জিতেছেন। এশা চেন্নাইয়ের ৩৮ তম জাতীয় মহিলা প্রিমিয়ার দাবা চ্যাম্পিয়নশিপে প্রথম রানার আপ হয়েছিলেন। তিনি দক্ষিণ আফ্রিকার কমনওয়েলথ দাবা চ্যাম্পিয়নশিপে স্বর্ণ পদক জিতেছিলেন। তিনি ইরানে এশিয়ান স্বতন্ত্র মহিলা দাবা চ্যাম্পিয়নশিপে ব্রোঞ্জ পদক পেয়েছিলেন। ইস্তাম্বুলের চল্লিশতম দাবা অলিম্পিয়াড ২০১২-তে চতুর্থ স্থান অর্জনকারী মহিলা দাবা দলে ছিলেন তিনি। তিনি সেই মহিলা দাবা দলে ছিলেন যারা ব্লিজেট ফর্ম্যাটে একটি স্বর্ণপদক এবং তাবরিজে এশিয়ান নেশনস কাপ ২০১৪-এ র‌্যাপিড এবং স্ট্যান্ডার্ড ফরম্যাটে রৌপ্য পদক জিতেছিল। "First WGM norm for Eesha Karavade - Times of India"। The Times of India।  "Eesha Karavade becomes eighth Indian WGM"। 14 এপ্রিল, 2005।  এখানে তারিখের মান পরীক্ষা করুন: |তারিখ= (সাহায্য) "সংরক্ষণাগারভুক্ত অনুলিপি"। ২০১২-১১-০১ তারিখে মূল থেকে আর্কাইভ করা। সংগ্রহের তারিখ ২০২১-০২-১৫।  "OlimpBase :: Women's Chess Olympiads :: Eesha Karavade"। www.olimpbase.org।  "Mary Ann Gomes wins maiden National chess crown"। Rediff।  "Gawain Jones wins Commonwealth Championship on tiebreak"। Chess News। 5 জুলাই, 2011।  এখানে তারিখের মান পরীক্ষা করুন: |তারিখ= (সাহায্য) "A momentous occasion for India"। Sportstar।  "Archived copy"। ১৬ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৫ ডিসেম্বর ২০১৯।  ফিদে সাইটে এশা কারাভাদের রেটিং কার্ড (ইংরেজি) চেজগেমস.কমে এশা কারাভাদের দাবাড়ু প্রোফাইল ও খেলাসমূহ (ইংরেজি)